Document ID: 31999D0799

31999D0799
L 320/1
SLUŽBENI LIST EUROPSKE UNIJE
29.10.1999.
ODLUKA KOMISIJE
od 29. listopada 1999.
o novom programu statističkih tablica Zajednice koje se pohranjuju u Banci tabličnih podataka (BTP) sustava Eurofarm
(priopćena pod brojem dokumenta C (1999) 3455)
(1999/799/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu (EEZ) br. 571/88 od 29. veljače 1988. o provođenju istraživanja u Zajednici o strukturi poljoprivrednih gospodarstava (1), kako je zadnje izmijenjena Odlukom Komisije 98/377/EZ (2), a posebno njezinu drugu alineju točke 2. Priloga II.,
budući da:
(1)
Odlukom 97/341/EZ (3) Komisija je uspostavila program tablica Zajednice za Banku tabličnih podataka (BTP) sustava Eurofarm; budući da su Odlukom Komisije 98/377/EZ utvrđene izmjene popisa značajki o kojima se prikupljaju podaci, a odnose se na iscrpne popise Zajednice o strukturi poljoprivrednih gospodarstava koje treba provesti u razdoblju 1999./2000.; budući da bi stoga trebalo uspostaviti novi program Zajednice koji se odnosi na tablice za banku tabličnih podataka.
(2)
Program tablica trebao bi biti u skladu s točkom 13. Priloga II. Uredbi (EEZ) br. 571/88, u kojoj se navodi da tablice koje se nalaze u BTP-u ne smiju omogućiti izravnu ili neizravnu identifikaciju poljoprivrednih gospodarstava.
(3)
Programom tablica moraju se uzeti u obzir rastuće potrebe korisnika za podacima koji bolje odražavaju njihove potrebe za informacijama.
(4)
Tablice s različitim razinama agregacije moraju biti oblikovane na način koji uzima u obzir statističku pouzdanost rezultata istraživanja
(5)
U okviru reforme zajedničke poljoprivredne politike, potrebna je dugoročna serija usporedivih podataka radi omogućavanja praćenja razvoja strukture gospodarstava; takvi podaci moraju biti lako i brzo dostupni korisnicima. Stoga je rezultate istraživanja o strukturi poljoprivrednih gospodarstava Zajednice koja su obavljena 1988. i 1997. potrebno učiniti dostupnima u banci tabličnih podataka BTP-a također u formatu novog tabličnog programa.
(6)
Mjere iz ove Odluke u skladu su s mišljenjem Stalnog odbora za poljoprivrednu statistiku,
DONIJELA JE OVU ODLUKU:
Članak 1.
1. Za istraživanje o strukturi poljoprivrednih gospodarstava za 1999./2000. godinu program Zajednice koji se odnosi na banku tabličnih podataka (BTP) sustava Eurofarm, kako je navedeno u Prilogu II. Uredbi (EEZ) br. 571/88, utvrđen je u Prilogu ovoj Odluci.
2. U smislu omogućavanja dugoročne serije usporedivih podataka, gore navedeni novi tablični program primjenjuje se i na podatke koji su prikupljeni u okviru istraživanja Zajednice o strukturi poljoprivrednih gospodarstava 1989./90., 1993., 1995. i 1997. Ove dodatne tablice za prethodna istraživanja sastavni su dio novog tabličnog programa BTP i također će biti uključene u banku tabličnih podataka BTP sustava Eurofarm.
Članak 2.
1. Statističke informacije pohranjene u banku tabličnih podataka (BTP) nisu dostupne korisnicima prije nego što Statistički ured Europskih zajednica, zajedno s državama članicama, donese odluku da su u skladu s kriterijima i pravilima koja se odnose na povjerljivost i pouzdanost statističkih informacija koje zajednički uspostavljaju s državama članicama.
2. Tablice navedene u članku 1. i ad hoc tablice koje su definirane u točki 15. Priloga II. Uredbi (EEZ) br. 571/88 pohranjuju se u početku u posebno polje Banke tabličnih podataka (BTP) kojoj pristup imaju samo Statistički ured Europskih zajednica i statističke službe država članica za tablice koje se odnose na njihove vlastite zemlje.
3. Ad hoc tablice za koje su nadležne službe država članica osigurale povjerljivost i statističku pouzdanost također se mogu uvrstiti u Banku tabličnih podataka (BTP) ako su od općeg interesa.
Članak 3.
Ova je Odluka upućena državama članicama.
Sastavljeno u Bruxellesu 29. listopada 1999.

Labels: 12
15
19
6